Popper gir dessuten den første sammenhengende presentasjonen av sin evolusjonære erkjennelsesteori (spesielt i kap. 7) og sitt syn på menneskets viljesfrihet (spesielt i det berømte essayet «Om skyer og klokker», gjengitt som kap. 6). Boka innledes med to kapitler som gir en innføring i og oversikt over Poppers vitenskapsteoretiske og epistemologiske verdensbilde. I bokas avslutningskapittel forsvarer Popper Tarskis definisjon på sannhet.